Ixef VI Tuddsa tadamsant nni assen mi ara tezweǧ ad teqqim deg uxxam n urgaz-is ur d rezzef ara alama 3 ar 4 n wayyuren, assen mi ara d-tarzef ad ger i yemma-s axellal, ad tid ṛqem mebla ma tenna-as-d, ad as-tefk, ma igerrez uzeṭṭa-nni iwenneɛ, ha tan ad tcerḥ yemma-s, yellis bxir i tella, ma ur igerrez ara ad tehlek tyemmat-nni. zeṭṭen-t daɣen adraf areqaq, azuran ur t-zeṭṭen ara, tabernust ireqqiq mliḥ uḍraf-is, s ureqqaq yettefɣ-d uzeṭṭa yettwenniɛ, iḍbeɛ, mi ara ṛuḥen-t ad ɣemen-t iɣemmi (ssbeɣ) ad ɣemen-t nwal, ggren-t nul deg wayeḍ, sufeɣent-d nnul mebla ma uɣent-id d nnul, qqaren nutni ad ɣemmen aḍraf mi ara ruḥen ad tid-aɣen, qqaren-as ssbeɣ, deg was n lǧemɛa ur ttɣemen ara, acku akken ibɣu iɣemm ur yettwenniɛ ara, deg ussan nniḍen ɣem ɣef yiman-ik, deg wass n tlata ur zeṭṭen ara, ur d yettfeɣ ara, ttgen azeṭṭa, tijebbadin n-jebbed yi-sent aẓeṭṭa, isura tekmasen yis-sen azeṭṭa, ad semmeṛen yiwen deg lqern wayed deg lqern nniḍen, ad kemsen imaren iẓedwan fell-as, yiwet ad tt-ṭṭef asegru tayeḍ ad tt-ṭṭef asegru, ma d tiyaḍ ad tedeggirent lxiḍ ad sezzayent lxiḍ alama ifuk, imir ad nexdem azeṭṭa, ad nexdem sin n yifeggagen, yiwen ikessar yiwen iwsawen, ad nernu taɛekkazt, ad rnun aɣedar iɣunam, ad rnun ijebbaden, ad rnun tijebbadin d tineggura alama ẓḍan-d d ay-a. Yesɛa 8 n leḥwayeǧ tiregliwin d tyiẓilt. D yiwet n tmeṭṭut iwumi qqaren “Lla Faṭima” id yeǧǧan aẓeṭṭa-a dɣa yettwassen imir uẓeṭṭa, gar icettiḍen zeṭṭent tlawin ad naf: acettiḍ n rrqem, yesɛan aṭas n yiniyen, acettiḍ n wulman, acettiḍ n At Hicem, acettiḍ n taḍuṭ d acebḥan, yesɛa izerqiḍen d iberkanen, acettiḍn lfuḍa d azeggaɣ d uberkan d uwraɣ.